'टिंकू जिया' पर थिरकने में सहज था : धर्मेंद्र  
यमला पगला दीवाना में टिंकू जिया गीत पर थिरकने वाले धर्मेंद्र ने कहा कि आइटम सॉन्ग करने के दौरान वह काफी सहज थे।
अपने आने वाली फिल्म यमला पगला दीवाना में टिंकू जिया गीत पर थिरकने वाले मशहूर अभिनेता धर्मेंद्र ने कहा है कि आइटम सॉन्ग करने के दौरान वह काफी सहज थे।  जीवन के 75 वसंत देख चुके अभिनेता ने बताया कि आइटम गीत करना मेरे लिए आसान था और मैंने इसे काफी आराम के साथ किया। अगर मैं आइटम सॉन्ग करने में असहज होता, तो पिछले 50 सालों से मैं फिल्म इंडस्ट्री में नहीं होता।  मलाइका अरोड़ा की मुन्नी बदनाम हुई और कैटरीना कैफ की शीला की जवानी के बाद आजकल लोगों की जुबान पर यमला... का टिंकू जिया गीत के बोल चढ़ गया है।  समीर कार्णिक द्वारा निर्देशित यह हास्य फिल्म 14 जनवरी को सुनहरे पर्दे पर दर्शकों के बीच आने जा रही है। इस फिल्म में धर्मेंद्र के अलावा उनके दोनों बेटे- सन्नी देओल और बॉबी देओल ने काम किया है।